અમેરિકન સેનામાં ટ્રાન્સજેન્ડર લોકોની ભરતી પર પ્રતિબંધ કરવા અંગે રાષ્ટ્રપતિ ડોનલ્ડ ટ્રમ્પના ટ્વીટને લોકો વખોડી રહ્યા છે. આ વિવાદમાં એવી પણ દલીલ કરવામાં આવી કે સેના ટ્રાન્સજેન્ડર લોકોના સ્વાસ્થ્ય પર જે ખર્ચ કરે છે તે ખુબ વધારે છે. ગત બુધવારે ટ્રમ્પે ટ્વીટ કરીને કહ્યું હતું કે, ‘મેં આપણા જનરલ અને સેના વિશેષજ્ઞો સાથે વાત કરી. ટ્રાન્સજેન્ડરને સેનામાં કામ કરવા માટે અમેરીકન સરકાર પરવાનગી આપશે નહીં.’ તેમણે લખ્યું કે, ‘ભારે મેડિકલ ખર્ચને કારણે તેમનો સ્વીકાર નહીં કરી શકાય’